ข้อบัญญัติองค์การบริหารส่วนตำบลพุขามเรื่องการควบคุมการเลี้ยงหรือปล่อยสัตว์พ.ศ.๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลพุขามว่าด้วยการควบคุมการเลี้ยงสัตว์หรือปล่อยสัตว์ในเขตองค์การบริหารส่วนตำบลพุขามอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลพุขามโดยความเห็นชอบของสภาองค์การบริหารส่วนตำบลพุขามและนายอำเภอวิเชียรบุรี จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลพุขาม เรื่อง การควบคุมการเลี้ยงหรือปล่อยสัตว์พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลพุขามตั้งแต่วันถัดจากวันประกาศไว้โดยเปิดเผยณ ที่ทำการองค์การบริหารส่วนตำบลพุขามแล้วสิบห้าวันข้อ ๓ บรรดาข้อบังคับ ระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์ หมายความว่าการเลี้ยงสัตว์ในสถานที่เลี้ยงสัตว์การปล่อยสัตว์ หมายความว่าการเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์หมายความรวมถึงผู้ครอบครองสัตว์ด้วยเจ้าพนักงานท้องถิ่นหมายความว่า นายกองค์การบริหารส่วนตำบลพุขามพนักงานเจ้าหน้าที่หมายความว่า พนักงานเจ้าหน้าที่ผู้ซึ่งได้รับการแต่งตั้งให้ปฏิบัติตามข้อบัญญัตินี้เจ้าพนักงานสาธารณสุขหมายความว่าผู้ที่ได้รับการแต่งตั้งจากรัฐมนตรีว่าการกระทรวงสาธารณสุขตามพระราชบัญญัติสาธารณสุขพ.ศ. ๒๕๓๕ข้อ ๕ ให้พื้นที่ในเขตองค์การบริหารส่วนตำบลพุขามเป็นเขตควบคุมการเลี้ยงสัตว์หรือปล่อยสัตว์ดังต่อไปนี้(๑)สุนัข(๒)แมว(๓)ช้าง(๔)โค(๕)กระบือ(๖)แพะ(๗)ม้า(๘)สุกร(๙)สัตว์ปีกทุกชนิดข้อ ๖ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ในพื้นที่เขตอำนาจขององค์การบริหารส่วนตำบลพุขามเป็นเขตกำหนดห้ามเลี้ยงสัตว์หรือปล่อยสัตว์ตามข้อ๕ ดังต่อไปนี้(๑)บริเวณสถานที่ราชการทุกแห่ง(๒)สนามกีฬาทุกแห่ง(๓)ถนนสายสระบุรี หล่มสัก(๔)ถนนสายพุขาม รวมทรัพย์(๕)วัดหรือสำนักสงฆ์ทุกแห่ง(๖)สถานที่ชุมชนหนาแน่น ได้แก่ ตลาดสด(๗)อื่น ๆ ได้แก่ ลานอเนกประสงค์ ศาลาประชาคมข้อ ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ ๖ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลพุขามแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดนั้นตามควรแก่กรณีก่อนถึงกำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาด และค่าเลี้ยงดูสัตว์แล้วให้องค์การบริหารส่วนตำบลพุขามเก็บรักษาไว้แทนสัตว์ในกรณีที่มิได้ขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลพุขามตามจำนวนที่ได้จ่ายจริงด้วยข้อ ๘ ในระหว่างการจับสัตว์หากสัตว์วิ่งหนีสัตว์เกิดขาหักหรือเกิดอุบัติเหตุอื่นใดก็ตามองค์การบริหารส่วนตำบลพุขามจะไม่รับผิดชอบใดๆ ทั้งสิ้นข้อ ๙ กรณีที่กักสัตว์นั้นไว้อาจเกิดอันตรายต่อสัตว์นั้นหรือสัตว์อื่นหรือเป็นโรคติดต่อที่อาจเป็นอันตรายแก่สัตว์อื่นหรือต้องเสียค่าใช้จ่ายเกินสมควรเมื่อสัตวแพทย์หรือปศุสัตว์อำเภอได้ตรวจสอบและให้ความเห็นเป็นลายลักษณ์อักษรแล้วเจ้าพนักงานท้องถิ่นมีอำนาจทำลายหรือจัดการตามที่เห็นสมควรข้อ ๑๐ สัตว์ที่เจ้าพนักงานท้องถิ่นกักไว้ในกรณีที่เจ้าของสัตว์รับคืนไปเจ้าของสัตว์จะต้องเสียค่าธรรมเนียม ค่าปรับและค่าเลี้ยงดูดังนี้(๑)ค่าธรรมเนียมการฉีดวัคซีนป้องกันโรคพิษสุนัขบ้า(๑.๑) ฉีดวัคซีน ตัวละ ๔๐ บาท(๑.๒) เครื่องหมายประจำตัวสัตว์อันละ ๑๐ บาท(๑.๓) ใบรับรองการฉีดวัคซีนฉบับละ ๑๐ บาท(๒) อัตราค่าปรับ(๒.๑) ช้างเชือกหนึ่งเชือกละไม่เกิน ๑,๐๐๐บาท(๒.๒) ม้า โค กระบือ แพะ สุกรตัวละไม่เกิน ๕๐๐ บาท(๒.๓) สุกร แมว สัตว์ปีกทุกชนิดตัวละไม่เกิน ๓๐๐ บาท(๓) อัตราค่าเลี้ยงดู(๓.๑) ช้าง เชือกละไม่เกิน๓๐๐ บาทต่อวัน(๓.๒) ม้าโค กระบือ แพะ สุกร ตัวละไม่เกิน๑๕๐ บาทต่อวัน(๓.๓) สุนัขแมว สัตว์ปีกทุกชนิด ตัวละไม่เกิน๕๐ บาทต่อวันข้อ ๑๑ ในกรณีสัตว์เลี้ยงเกิดโรคระบาดหากผู้เลี้ยงสัตว์พบอาการผิดปกติหรือสงสัยว่าเป็นโรคระบาดให้เจ้าของหรือผู้ครอบครองดูแลสัตว์รีบแจ้งต่อเจ้าพนักงานท้องถิ่นทราบภายใน๒๔ ชั่วโมง ให้เจ้าพนักงานท้องถิ่นมีอำนาจทำลายหรือทำลายตามที่เห็นสมควรข้อ ๑๒ กรณีการเลี้ยงสัตว์ตามปกติวิสัยแล้วเจ้าของหรือผู้ครอบครองดูแลสัตว์ต้องปฏิบัติดังต่อไปนี้(๑)จัดให้มีสถานที่เลี้ยงที่มีความมั่นคง แข็งแรง ตามความเหมาะสมแก่ประเภทและชนิดของสัตว์โดยมีขนาดเพียงพอแก่การดำรงชีพของสัตว์ มีแสงสว่างและการระบายอากาศที่เพียงพอมีระบบการระบายน้ำ และกำจัดสิ่งปฏิกูลให้ถูกสุขลักษณะ(๒)รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง(๓)เมื่อสัตว์ตายลงเจ้าของหรือผู้ครอบครองดูแลสัตว์ต้องกำจัดซากสัตว์และมูลสัตว์ให้ถูกสุขลักษณะเพื่อมิให้เป็นแหล่งเพาะพันธุ์แมลงหรือสัตว์นำโรคทั้งนี้ โดยวิธีที่ไม่ก่อเหตุรำคาญจากกลิ่นควันและไม่เป็นเหตุให้เกิดการปนเปื้อนของแหล่งน้ำ(๔)จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิดจากสัตว์(๕)ให้เลี้ยงสัตว์ภายในสถานที่เลี้ยงสัตว์ของตนไม่ปล่อยให้สัตว์อยู่นอกสถานที่เลี้ยงโดยปราศจากการควบคุมกรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์และมีป้ายเตือนให้ระมัดระวังโดยสังเกตได้อย่างชัดเจน(๖)ไม่นำสัตว์เลี้ยงออกมานอกสถานที่เลี้ยงสัตว์ของตนเว้นแต่เฉพาะเพื่อการเคลื่อนย้ายสัตว์ และได้ปฏิบัติตามคำสั่งของเจ้าพนักงานท้องถิ่น(๗)ควบคุมดูแลสัตว์เลี้ยงของตนมิให้ก่ออันตรายหรือเหตุรำคาญแก่ผู้อื่นไม่ก่อให้เกิดมลพิษต่อสิ่งแวดล้อม(๘)ปฏิบัติการอื่นใดตามคำแนะนำของเจ้าพนักงานสาธารณสุข คำสั่งของเจ้าพนักงานท้องถิ่นรวมทั้ง ข้อบัญญัติ ระเบียบ และคำสั่งขององค์การบริหารส่วนตำบลพุขามข้อ ๑๓ กรณีการเลี้ยงสัตว์ซึ่งดำเนินกิจการในลักษณะของผู้ประกอบกิจการหรือฟาร์มเลี้ยงสัตว์เจ้าของหรือผู้ครอบครอง ดูแลสัตว์ต้องปฏิบัติตามหลักเกณฑ์ และเงื่อนไขตามข้อ ๑๒อย่างเคร่งครัด จะต้องได้รับความยินยอมจากการประชุมประชาคมหมู่บ้าน และได้รับอนุญาตจากเจ้าพนักงานท้องถิ่นตามข้อบัญญัติท้องถิ่นเรื่อง การควบคุม การประกอบกิจการที่เป็นอันตรายต่อสุขภาพโดยเสียค่าธรรมเนียมใบอนุญาตถูกต้องครบถ้วนข้อ ๑๔ การพิจารณาอนุญาตตามข้อ ๑๓ต้องปรากฏข้อเท็จจริงว่าสถานประกอบกิจการหรือฟาร์มเลี้ยงสัตว์จะต้องตั้งอยู่ห่างไกลจากแหล่งชุมชนศาสนสถาน โบราณสถาน สถาบันการศึกษา โรงพยาบาล หรือสถานที่ราชการอื่น ๆในระยะที่ไม่ส่งผลกระทบต่อสุขภาพ อันจะก่อให้เกิดเหตุรำคาญ และหรือแหล่งน้ำสาธารณะกรณีสถานประกอบกิจการหรือฟาร์มเลี้ยงสัตว์จะต้องตั้งอยู่ในระยะที่กำหนด ดังต่อไปนี้(๑)สถานประกอบกิจการหรือฟาร์มเลี้ยงสัตว์ จำนวนตั้งแต่ ๑๐ ๕๐ ตัวจะต้องตั้งอยู่ห่างไม่น้อยกว่า ๕๐ เมตร(๒)สถานประกอบกิจการหรือฟาร์มเลี้ยงสัตว์ จำนวนตั้งแต่ ๕๐ ๑๐๐ ตัวจะต้องตั้งอยู่ห่างไม่น้อยกว่า ๕๐๐ เมตร(๓)สถานประกอบกิจการหรือฟาร์มเลี้ยงสัตว์ จำนวนตั้งแต่ ๑๐๐ ๕๐๐ ตัวจะต้องตั้งอยู่ห่างไม่น้อยกว่า ๑ กิโลเมตร(๔)สถานประกอบกิจการหรือฟาร์มเลี้ยงสัตว์ จำนวนตั้งแต่ ๕๐๐ ตัวขึ้นไปจะต้องตั้งอยู่ห่างไม่น้อยกว่า ๒ กิโลเมตรในกรณีสถานประกอบกิจการหรือฟาร์มเลี้ยงสัตว์ที่ดำเนินการก่อนข้อบัญญัตินี้มีผลบังคับใช้ให้สามารถดำเนินการได้โดยอนุโลมข้อ ๑๕ ให้ผู้เลี้ยงสัตว์มีระบบกำจัดมูลสัตว์หรือเก็บมูลสัตว์ ไม่ให้ส่งกลิ่นเหม็นรบกวนผู้อื่นหากผู้เลี้ยงสัตว์ฝ่าฝืนต้องเสียปรับข้อ ๑๖ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานเจ้าหน้าที่เพื่อให้ปฏิบัติตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ในเขตอำนาจขององค์การบริหารส่วนตำบลพุขาม ในเรื่องใดหรือทุกเรื่องก็ได้ข้อ ๑๗ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๑๘ ให้นายกองค์การบริหารส่วนตำบลพุขามเป็นผู้รักษาการให้เป็นไปตามข้อบัญญัตินี้และให้มีอำนาจเปรียบเทียบปรับ ออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๕ กรกฎาคม พ.ศ. ๒๕๖๐รังสรรค์เดชะปิยะมิตรนายกองค์การบริหารส่วนตำบลพุขามพิมพ์มาดา/จัดทำ๑๑กันยายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๕ ง/หน้า ๒๑๗/๒๒ มิถุนายน ๒๕๖๑